
JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
Proiect de hotărâre

privind  completarea Regulamentului privind organizarea și desfășurarea activității de publicitate, reclamă și afișaj în Municipiul Marghita, aprobată cu nr.62 din 24 martie 2022
Având în vedere temeiurile juridice:

· prevederile art.3,lit.h),din Legea  nr. 50/ 1991 privind autorizarea executării lucrărilor de construcţii, republicată,cu modificările și  completările ulterioare;

· prevederile art.8, art.9 alin. (1), art.11, alin.  (3), lit. a) din Legea 185/ 2013 privind amplasarea și autorizarea mijloacelor de publicitate, republicată,  cu modificările și completările ulterioare;

· prevederile Titlului IX,Cap. VI, art. 478 și art. 479 din Legea nr.227/ 2015 privind Codul Fiscal, cu modificările și completările ulterioare;

· prevederile Legii nr.148/ 2000 privind publicitatea, cu modificările și completările ulterioare;

· prevederile Ordonanței Guvernului nr.2/2001 privind regimul juridic al contravențiilor, cu modificările și completările ulterioare;

· prevederile art.27, alin.(4) din Ordonanța Guvernului nr.43/ 1997 privind regimul drumurilor, cu modificările și completările ulterioare;

· prevederile art. 129 , alin. (2),  lit.c), din Ordonanţa de Urgenţă a Guvernului nr  57/2019 Codul administrativ, cu modificările și completările ulterioare.

Tinând cont de :

· Hotărârea Consiliului Local nr. 62 din 24 martie 2022, privind aprobarea Regulamentului privind organizarea și desfășurarea activității de publicitate, reclamă și afișaj în Municipiul Marghita;
- Referatul de aprobare al primarului, înregistrat sub nr. 4203din 27.04.2022, în calitayte de inițiator al proiectului de hotărâre privind completarea Regulamentului privind organizarea și desfășurarea activității de publicitate, reclamă și afișaj în Municipiul Marghita, aprobată cu nr.62 din 24 martie 2022
In baza art. 196 alin.(1) lit.(a) din Ordonanţa de Urgenţă a Guvernului  nr.57/2019 privind Codul administrativ  

Primarul Municipiului Marghita propune spre adoptarea Consiliului Local Marghita următorul 

                                


Proiect de hotarâre:

Art. 1 Se aprobă   completarea Regulamentului privind organizarea și desfășurarea activității de publicitate, reclamă și afișaj în Municipiul Marghita, aprobat prin Hotărârea Consiliului Local nr. 62 din 24 martie 2022, prin introducerea la art.21 a următoarelor aliniate: 
alin. (3) Pe spațiile verzi cu destinația de scuaruri sau parcuri predate pentru amenajare și întreținere agenților economici, pot fi amplasate panouri informative cu privire la agentul economic respectiv, fără taxa aferentă ocupării domeniului public și afișaj, prin amenajarea și întreținerea unui spatiu verde spații prevăzute prin Anexa 4, Anexa 5, Anexa 6 și Anexa 7.

alin. (4) Persoanele fizice/ persoanele juridice, care doresc implicarea în programul de conservare și înfrumusețare a spațiilor verzi publice din Municipiul Marghita, prin amenajarea și întreținerea unui spatiu verde, prevăzut în Anexa 4, Anexa 5, Anexa 6, Anexa 7,  pot solicita, cu asigurarea din fonduri proprii a cheltuielilor :

a) amenajarea asigurată de solicitant a unor spații verzi ( scuar, fâșie plantată)

b) întreținerea spațiilor verzi existente

alin. (5) Intentia de amenajarea și întreținerea a unui spatiu verde se va face pe baza cererii tipizate, puse la dispozitie de catre Primaria Municipiului Marghita si se va depune la Serviciul Relații cu Publicul din cadrul Primăriei Municipiului Marghita. 

alin. (6) După aprobarea cererii, se va încheia între solicitant și Municipiul Marghita un Acord de colaborare, în vederea amenajării și/sau întreținerii cu titlul gratuit a spațiului verde, în care se prevăd drepturile și obligațiile a fiecărui părți. Acordul de colaborare va fi însoțit de o schiță de amenajare, care va conține descrierea detaliată a materialului dendrologic (plante ornamentale) plantat pe spațiul verde adoptat de către solicitant.

alin. (7) Solicitările vor fi soluționate în ordinea înregistrării lor la Serviciul Relații cu Publicul din cadrul primăriei Municipiului Marghita.

alin. (8) Acordul de colaborare în vederea amenajării și/sau întreținerii cu titlul gratuit a spațiului verde se poate încheia doar dacă nu este alterat caracterul de folosință generală al acestora, cu condiția ca aceste spații verzi să rămână de folosință generală, cu destinația spațiului verde și starea lor să fie îmbunătățită.

alin. (9) Durata de valabilitate a Acordului de colaborare este de 1 an de la data semnării de către ambele părți, cu acordul părților acesta poate fi reînnoit ori de câte ori se dorește.

alin. (10) Spațiile verzi încredințate conform art. 21, vor fi amenajate și/sau întreținute fără a se solicita Municipiului Marghita plata lucrărilor executate, partenerul menționat în acord primind în schimb dreptul de amplasare pe terenul ce face obiectul acordului a unui panou informativ, fără plata taxelor de ocupare a domeniului public și afișaj, aferent amplasării panoului informativ, în condiții de asigurare a vizibilității astfel încât să nu fie afectată siguranța circulației.

alin. (11) Panoul informativ va avea dimensiunile 500 mm x 700 mm, înălțime maximă suport, inclusiv plăcuță, Hmax de 1400 mm ; profile din aluminiu de culoare antracit RAL 7024 sau tip prismă cu latura 500 mm, Hmax de 1400 mm, conform Anexei 18.  Pe acest panou va fi inscripționat următorul text ” Acest spațiu verde a fost amenajat de către persoana fizică/ persoana juridică ( nume, sigla companiei și date de contact ).
Lucrările de întreținere a spațiului verde public încredințat constau în:

a) lucrări de salubrizare a spațiului verde prin colectarea deșeurilor ( deșeuri menajere, hârtii, ambalaje, etc.) cu o frecvență suficientă pentru a asigura o stare permanentă de curățenie.

b) Lucrări de cosit gazon în perioada aprilie- octombrie după cum urmează : două lucrări de cosit/ lună ( prima lucrare de cosit se va efectua în perioada 1-15 a lunii, iar cea de a doua lucrare de cosit se va efectua în perioada 15-30 a lunii).

c) Lucrări de greblat frunze în perioada noiembrie-decembrie, cel puțin o trecere pe lună.

d) Lucrări de plantare a materialului dendrologic în campania de plantări din primăvară și toamnă

e) Udarea materialului dendrologic plantat

alin. (12) Lucrările de amenajare a spațiului verde încredințat se execută în conformitate cu schița de panou propusă (Anexa 18) și aprobată de Primăria Municipiului Marghita prin structura de specialitate cu atribuții în acest sens potrivit Regulamentului de Organizare și Funcționare a aparatului de specialitate al Primarului.

alin. (13) Obligația întreținerii spațiului verde, asumată prin acordul de colaborare, este o obligație de rezultat nu doar o obligație de diligență, persoana fizică sau juridică care și-a asumat întreținerea spațiului verde public răspunzând de această obligație cât timp Acordul de colaborare este în vigoare.

alin. (14) În cazul în care obligațiile celui care a semnat acordul de colaborare cu municipalitatea nu sunt realizate, Municipiul Marghita, prin structura de specialitate cu atribuții în acest sens potrivit ROF, notifică partenerul și îi acordă un termen de maximum 15 zile pentru remedierea situației, iar în cazul în care acesta nu are loc îl notifică cu privire la rezilierea unilaterală a Acordului, toate lucrările/dotările realizate până la acea dată fiind preluate de drept în proprietatea Municipiului Marghita. 

alin. (15) Valabilitatea acordului de colaborare este până la data de 31 decembrie a anului în care a fost încheiat, cu posibiltate de prelungire exclusiv la solicitarea în scris a persoanei fizice sau juridice colaboratoare. Cererea de prelungire a acordului de colaborare se depune la sediul Primăriei Municipiului Marghita cu cel puțin 15 zile înainte de data expirării duratei acordului. 

alin. (16) Spațiile destinate amenajarii și întreținerii sunt conform numerotării, de la 1 la 87. 

alin. (17) Fac excepție de la art. (16), următoarele spații verzi denumite astfel – zonă troiță, zonă parc restaurant Gabriel, zonă parc magazin Transilvania, zonă sens giratoriu, care vor face obiectul unui proiect independent de amenajare peisageră. Proiectul câștigător va fi aprobat prin avizul Direcției Tehnice, urmat de semnarea Acordului de colaborare. 

Initiator                                                                 Aviz legalitate 

Primar                                                                   Secretar General 

Marcel Emi Sas-Adăscăliţii                                  Cornelia Demeter 

